У час раённай нарады з удзелам прадстаўнікоў аблвыканкама, старшынь райвыканкамаў Брэстчыны губернатар пабываў на будаўнічых пляцоўках СВК “Каралеўскі”, “Навасёлкаўскі”, “Вербнае”, ААТ “Гарадзец-агра” і “Стрыгава”. Старшыня райвыканкама Мікалай Кенда паведаміў, што перад мясцовымі аграрнікамі стаіць адказная задача – сёлета закончыць усе неабходныя работы на 20 малочнатаварных фермах, а тры аб’екты (СВУ “Мінянка” ААТ “Кобрынрайаграсэрвіс”, ААТ “Астромічы” і КСУП “Племзавод “Дружба”) узводзяцца, як кажуць, “з нуля”. Фінансаванне кампаніі па будаўніцтве і рэканструкцыі МТФ ажыццяўляецца за кошт абаротных сродкаў гаспадарак. Надзейную падтрымку ў гэтай справе аказвае і аддзяленне ААТ “Белаграпрамбанк” у г. Кобрыне, якое ў неабходных аб’ёмах выдзяляе крэдытныя рэсурсы.